Rada školského zariadenia pri Školskom internáte, Internátna ul. č. 4, Banská Bystrica

ŠTATÚT RADY ŠKOLSKÉHO ZARIADENIA PRI ŠKOLSKOM INTERNÁTE

Október 2015

**Článok 1   
Základné ustanovenia**

1. Rada školského zariadenia sa zriaďuje pri Školskom internáte, Internátna 4, Banská   
   Bystrica podľa § 24 zákona NR SR č. 596/ 2003 Z. z. o štátnej správe v školstve   
   a školskej samospráve v znení neskorších zmien a doplnkov.
2. Názov Rady školského zariadenia znie: Rada školského zariadenia pri Školskom   
   internáte, Internátna 4, Banská Bystrica (ďalej v texte len - Rada školského   
   zariadenia).
3. Sídlo Rady školského zariadenia je zhodné so sídlom Školského internátu, pri ktorom   
   je zriadená.

**Článok 2**

**Pôsobnosť a poslanie Rady školského zariadenia   
Organizačná štruktúra**

1. Rada školského zariadenia je ustanovená podľa § 24 zákona č. 596/2003 Z. z.   
   a vyhlášky Ministerstva školstva Slovenskej republiky č. 291/2004 Z. *z.,* ktorou sa   
   určujú podrobnosti o spôsobe ustanovenia orgánov školskej samosprávy, o ich zložení,   
   o ich organizačnom zabezpečení.
2. Rada školského zariadenia je iniciatívnym a poradným samosprávnym orgánom, ktorý   
   vyjadruje a presadzuje verejné záujmy a záujmy žiakov, rodičov, pedagogických   
   zamestnancov a ostatných zamestnancov školského internátu v oblasti výchovy   
   a vzdelávania. Plní tiež funkciu verejnej kontroly, posudzuje a vyjadruje sa k činnosti   
   Školského internátu.
3. Organizačná štruktúra:

a / volení 2 zástupcovia pedagogických

zamestnancov

b / 1 zástupca nepedagogických zamestnancov

c / 4 zástupcovia rodičov

d/ 4 delegovaní zástupcovia zriaďovateľa

**Článok 3**

**Činnosť' Rady školského zariadenia**

1. Rada školského zariadenia sa vyjadruje ku všetkým závažným skutočnostiam,   
    ktoré sa vzťahujú k práci Školského internátu.
2. Rada školského zariadenia
3. uskutočňuje výberové konanie na vymenovanie riaditeľa školského internátu   
   v zmysle platnej legislatívy
4. predkladá návrh kandidáta na riaditeľa zriaďovateľovi Školského internátu na základe výsledkov prvého výberového konania
5. predkladá návrh kandidáta zriaďovateľovi Školského internátu na riaditeľa na základe výsledkov druhého výberového konania, ak zriaďovateľ do 30 dní odo dňa predloženia návrhu rady písomne odôvodní svoj nesúhlas s navrhnutým kandidátom na riaditeľa z prvého výberového konania,
6. predkladá návrh na odvolanie riaditeľa alebo sa vyjadruje k návrhu na odvolanie   
   riaditeľa; návrh na odvolanie riaditeľa predkladá vždy s odôvodnením,
7. vyjadruje sa ku koncepčným zámerom rozvoja Školského internátu, k návrhu na   
   zrušenie Školského internátu a ku skutočnostiam uvedeným v § 3 ods. 8 písm. b)   
   a c) a § 5 ods. 7. zákona č. 596/2003 Z. z. o štátnej správe a školskej samospráve   
   v znení neskorších predpisov.
8. Rada školského zariadenia sleduje dodržiavanie Deklarácie práv dieťaťa (vydanej organizáciou UNESCO) a Dohovoru o právach dieťaťa v podmienkach školského internátu.

**Článok 4**

**Spôsob voľby členov rady školského zariadenia**

1. Voľby zástupcov rodičov, pedagogických zamestnancov a nepedagogických   
   zamestnancov sa uskutočňujú hlasovaním podľa §1 vyhlášky č. 291/2004 Z. z.
2. Členovia Rady školského zariadenia sú volení na štvorročné funkčné obdobie. Členom   
   rady môže byť iba fyzická osoba, ktorá je spôsobilá na právne úkony a je bezúhonná.
3. Funkcia člena Rady školského zariadenia je nezlučiteľná s funkciou riaditeľa   
   a zástupcu riaditeľa Školského internátu.
4. Členstvo v Rade školského zariadenia zaniká
5. uplynutím funkčného obdobia,
6. písomným vzdaním sa členstva,
7. ak zástupca pedagogických zamestnancov alebo nepedagogických   
   zamestnancov školského internátu prestane byť zamestnancom školského   
   zariadenia,
8. ak dieťa zvoleného zástupcu rodičov prestane byť žiakom školského internátu,
9. odvolaním člena rady školského zariadenia, ktorého deleguje zriaďovateľ,
10. obmedzením alebo pozbavením člena spôsobilosti na právne úkony ,
11. odvolaním v dôsledku právoplatného odsúdenia za úmyselný trestný čin,
12. smrťou člena alebo jeho vyhlásením za mŕtveho.
13. Členovia Rady školského zariadenia sa môžu uchádzať o znovuzvolenie do novej   
    Rady školského zariadenia.

**Článok 5**

**Pravidlá rokovania Rady školského zariadenia**

1. Na čele Rady školského zariadenia je predseda, ktorého volí Rada školského   
   zariadenia zo svojich členov nadpolovičnou väčšinou členov rady.
2. Podpredseda Rady školského zariadenia zastupuje predsedu počas jeho neprítomnosti   
   a na základe jeho písomného poverenia. Podpredsedu volí Rada školského zariadenia   
   nadpolovičnou väčšinou hlasov všetkých členov Rady školského zariadenia.
3. Rada školského zariadenia odvolá predsedu Rady školského zariadenia, ak
4. bol právoplatne odsúdený za úmyselný trestný čin,
5. na vlastnú žiadosť,
6. nie je schopný podľa lekárskeho posudku zo zdravotných dôvodov vykonávať   
   túto funkciu dlhšie ako šesť mesiacov,
7. koná v rozpore s ustanoveniami zákona č. 596/2003 Z. z. o štátnej správe   
   v školstve a školskej samospráve v znení neskorších predpisov alebo Štatútom   
   Rady školského zariadenia.
8. Rada školského zariadenia je uznášania schopná, ak je na jej zasadnutí prítomná   
   nadpolovičná väčšina jej členov.
9. Na platné uznesenie Rady školského zariadenia je potrebný nadpolovičný počet hlasov   
   všetkých členov Rady školského zariadenia. Na platné uznesenie rady vo veci   
   vymenovania, odvolania alebo potvrdenia riaditeľa vo funkcii je potrebný nadpolovičný počet hlasov všetkých jej členov.
10. Rada školského zariadenia sa schádza dvakrát ročne. V prípade potreby riaditeľa   
    Školského internátu zvolá predseda mimoriadne zasadnutie.
11. Vyhotovenie zápisnice z rokovaní Rady školského zariadenia zabezpečí tajomník vždy   
    do 5 pracovných dní od zasadnutia.
12. Pozvánka spolu s programom rokovania sa oznamuje aspoň 5 dní pred zasadnutím   
    Rady školského zariadenia. Spolu s pozvánkou sú doručované aj materiály na   
    prerokovanie výlučne e-mailom.

**Článok 6**

**Práva a povinnosti členov Rady školského zariadenia**

1. Každý člen Rady školského zariadenia má právo

1. voliť a byť volený,
2. navrhovať kandidátov na funkciu predsedu rady školského zariadenia,
3. byť informovaný o všetkých skutočnostiach, ktoré sú predmetom rokovania   
   rady školského zariadenia a slobodne sa k nim vyjadrovať,
4. hlasovať ku všetkým uzneseniam rady školského zariadenia,
5. predkladať na rokovanie rady školského zariadenia vlastné námety, prípadne   
   materiály.

2. Každý člen Rady školského zariadenia je povinný

1. zúčastňovať sa na zasadnutiach rady,
2. ospravedlniť sa, ak sa z vážnych dôvodov zasadania rady nemôže zúčastniť,
3. plniť uznesenia rady, ak sa dotýkajú jeho osoby.
4. Pri svojej činnosti Rada školského zariadenia spolupracuje podľa potreby s poradnými   
   orgánmi riaditeľa školského internátu.
5. Členovia Rady školského zariadenia sú povinní zabezpečiť ochranu osobných údajov   
   ako aj informácií, s ktorými sa zoznámia pri výkone svojej funkcie člena Rady   
   školského zariadenia v súlade s platnou legislatívou.

**Článok 7**

**Povinnosti predsedu, podpredsedu a tajomníka Rady školského zariadenia**

1. Predseda Rady školského zariadenia:

a) je fyzická osoba, ktorá je spôsobilá na právne úkony a je bezúhonná

b) je štatutárnym orgánom, ktorý riadi činnosť Rady školského zariadenia, koná v jej   
 mene, zvoláva, pripravuje a riadi zasadnutia rady školského zariadenia

c) rozhoduje o všetkých záležitostiach, ak nie sú zákonom a štatútom vyhradené do

pôsobnosti iných orgánov

d) navrhuje závery zo zasadnutia Rady školského zariadenia

1. schvaľuje písomný záznam zo zasadnutia Rady školského zariadenia
2. navrhuje podpredsedu Rady školského zariadenia
3. po ustanovujúcom zasadnutí predloží Rade školského zariadenia návrh štatútu Rady   
    školského zariadenia

h ) zvoláva mimoriadne zasadnutie Rady školského zariadenia ak o to požiada tretina

členov Rady školského zariadenia, riaditeľ Školského internátu alebo zriaďovateľ   
 Školského internátu

ch) vypracuje vyhodnotenie činnosti Rady školského zariadenia za uplynulý kalendár-

nárok

2. Podpredseda Rady školského zariadenia:

1. zastupuje predsedu Rady školského zariadenia počas jeho neprítomnosti   
   v rozsahu, ktorým ho predseda písomne poverí
2. zastupuje tajomníka Rady školského zariadenia počas jeho neprítomnosti

3. Tajomník rady školského zariadenia:

a) pozvánku a materiál na zasadnutie Rady školského zariadenia   
 posiela výlučne elektronicky

b) zabezpečuje vyhotovenie písomného záznamu zo zasadnutia Rady školského   
 zariadenia do 5 pracovných dní

**Článok 8**

**Vzťahy Rady školského zariadenia k riaditeľovi Školského internátu**

1. Predseda Rady školského zariadenia informuje riaditeľa o pláne zasadnutí na príslušný   
   kalendárny rok.
2. Riaditeľ Školského internátu v súlade s plánom zasadnutí predkladá rade príslušné   
   materiály a to spravidla v písomnej forme v zmysle platnej legislatívy.

**Článok 9**

**Hospodárenie Rady školského zariadenia**

1. Rada školského zariadenia nemá vlastný majetok.
2. Náklady na činnosť Rady školského zariadenia sa uhrádzajú z rozpočtu Školského   
   internátu, Internátna ul. č. 4, Banská Bystrica v zmysle platnej legislatívy.

**Článok 10   
Záverečné ustanovenia**

1. Doteraz platný Štatút Rady školského zariadenia stráca platnosť v celom rozsahu.
2. Tento štatút bol prerokovaný a schválený na zasadnutí Rady školského zariadenia dňa   
   09. 10. 2015 od tohto dňa nadobúda účinnosť.

V Banskej Bystrici, dňa 09. 10. 2015

....................................................................................

Mgr. Erika Presperínová

Predsedníčka Rady školského zariadenia pri Školskom internáte,

Internátna ul. č. 4, Banská Bystrica